Albi (Francio)

Albi (jen france kaj okcitane) estas franca komunumo kaj la ĉefurbo de la departemento Tarn. Ĝi troviĝas en la regiono  kaj havas proksimume 50.000 loĝantojn.

Kvankam albigensismo, mezepoka herezo (aŭ katarismo) ŝuldas sian nomon al la  ĉirkaŭaĵoj de tiu urbo, fakte ĉi lasta ne havis pli multajn  anojn de tiu herezo ol la cetero de Langvedoko.

 Geografio 
Albi ĝuas belegan situacion sur monteto super la rivero Tarn.

 Vidindaĵoj 
Albi estas unu el la "rozkoloraj" urboj de sudokcidenta Francio, samkiel Tuluzo aŭ Montauban, pro la koloro de la brikoj per kiuj la tuta urbo estis konstruita.

La fortikigita katedralo Sainte Cécile, el videblaj rozkoloraj brikoj, konstruita inter 1282 kaj 1480, kun siaj mirindaj pentraĵoj kaj la episkopa palaco, kie nun hejmas la muzeo pri la pentristo Toulouse-Lautrec estas la ĉefaj vidindaĵoj de la urbo. Sed menciindaj estas ankaŭ la mezepokaj mallarĝaj stratoj, kaj la multnombraj preĝejoj kaj kapeletoj de la urbocentro.

La 31-an de julio 2010, en Brasilia, la « Episkopa Urbo Albi », kiu entenas la katedralon Sainte-Cécile, la episkopan Palacon de la Berbie, la preĝejo Saint-Salvi kaj ties klostro, la bordoj de la rivero Tarn kaj la malnova Ponto kaj pluraj konstruaĵoj klasigitaj kiel historiaj monumentoj estis aldonitaj al la listo de Monda heredaĵo de Unesko.

 Lokaj famuloj 
Albi estas la naskiĝloko de Toulouse-Lautrec kaj de La Pérouse (1741 - 1788), esploristo kiu malkovris plurajn insulojn de la Pacifika Oceano.

 Esperantistoj 
 Philippe Rienau

 Bildaro 

 Vidu ankaŭ 
 Komunumoj de Tarn
 Listo de urboj de Francio
 Albi-Madeleine (stacidomo)
 Albi-Ville (stacidomo)

 Eksteraj ligiloj 

 http://www.mairie-albi.fr/eng/index.html  Oficiala Retejo
 http://www.mairie-albi.fr Oficiala Retejo
 http://france-for-visitors.com/languedoc/albi.html Vizitantoj de Albi
 http://www.newadvent.org/cathen/01267a.htm Arkidiocezo de Albi


Kategorio:Urboj de Francio
Kategorio:Komunumoj de Tarn